b"\n_START_ARTICLE_\nDesconcentraci\xc3\xb3\n_START_PARAGRAPH_\nLa desconcentraci\xc3\xb3 \xc3\xa9s una t\xc3\xa8cnica administrativa que consisteix en el trasp\xc3\xa0s de la titularitat o l'exercici d'una compet\xc3\xa8ncia que les normes li atribueixen com a pr\xc3\xb2pia a un \xc3\xb2rgan administratiu en un altre \xc3\xb2rgan de la mateixa administraci\xc3\xb3 p\xc3\xbablica jer\xc3\xa0rquicament depenent_NEWLINE_La mateixa norma que atribueixi la compet\xc3\xa8ncia haur\xc3\xa0 de preveure els requisits i termes de la desconcentraci\xc3\xb3 aix\xc3\xad com la mateixa possibilitat del seu exercici. Requereix per a la seva efic\xc3\xa0cia la publicaci\xc3\xb3 en el Butllet\xc3\xad Oficial que correspongui. La desconcentraci\xc3\xb3 es realitzar\xc3\xa0 sempre entre \xc3\xb2rgans jer\xc3\xa0rquicament dependents i en sentit descendent. El fet que es transfereixi la titularitat i no \xc3\xbanicament el seu exercici (com \xc3\xa9s el cas de la delegaci\xc3\xb3 de compet\xc3\xa8ncies) implica que l'\xc3\xb2rgan que rep la compet\xc3\xa8ncia l'exerceix com a pr\xc3\xb2pia._NEWLINE_En virtut de la desconcentraci\xc3\xb3, una unitat organitzativa pot realitzar una o ambdues de les sig\xc3\xbcents accions. D'una banda, crear \xc3\xb2rgans per a ubicar-los fora del lloc seu de l'organisme, sense afectar la unitat organitzativa. Aix\xc3\xb2 es denomina desconcentraci\xc3\xb3 org\xc3\xa0nica. D'altra banda, delegar o reassignar atribucions des d'un \xc3\xb2rgan que els concentri cap a un altre o altres \xc3\xb2rgans de la mateixa unitat organitzativa. Aix\xc3\xb2 es denomina desconcentraci\xc3\xb3 funcional."